*Վիքիպեդիայում կան հոդվածներ Մամոյան ազգանունով այլ մարդկանց մասին։*

**Մանվել Մամոյան** (ապրիլի 6, 1993(1993-04-06), Երևան, Հայաստան), ֆիտնեսի և բոդիբիլդինգի մարզիչ, ֆիտնես-բլոգեր, Գինեսի ռեկորդների գրքի եռակի ռեկորդակիր, Հայաստանի ռեկորդների գրքի («Դյուցազնագիրք») բազմակի ռեկորդակիր։

Կենսագրություն
--------------

Մանվել Մամոյանը ծնվել է 1993 թ. ապրիլի 6-ին Երևան քաղաքում։ Ներկայումս աշխատում է որպես ֆիտնեսի և բոդիբիլդինգի մարզիչ։ Սպորտով սկսել է զբաղվել 10 տարեկանից։ Սպորտում իր առաջին քայլերն արել է 10 տարեկանում՝ հաճախելով ձյուդոյի մարզումների։

2011-2013 թթ՝ 18 տարեկանում մեկնել է պարտադիր զինվորական ծառայության։

Ազատ ժամանակ անց է կացնում մարզասրահում։ Բացի ուժային վարժություններից զբաղվում է ձյուդոյով, հունահռոմեական ըմբշամարտով ու գիմնաստիկայով։

Ռեկորդներ
---------

Մինչև 18 տարեկանը ձյուդոյի մարզումներից բացի զբաղվել է հունահռոմեական և ազատ ոճի ըմբշամարտով։

17 տարեկան հասակում Մանվելը Հայաստանում գրանցել է 11 ռեկորդ։ Առաջին ռեկորդը «Դյուցազնագրքում» սահմանված արտակորում դեպի առաջ վարժությամբ։ Մարզիկը 2 ժամ 46 րոպեում վարժությունը կրկնել է 3511 անգամ։ Երկրորդ անգամ երիտասարդը հայտնվեց «Դյուցազնագրքում»՝ մեկ ձեռքով րոպեում 89 անգամ հրում կատարելով։

### 2015-2016 թթ

2015-2016 թթ զինվորական ծառայությունն ավարտելուց 2 տարի անց՝ 2015թ.-ի հոկտեմբերի 23-ին Մանվելը Հայաստանում գրանցել է Գինեսի ռեկորդ։ Նա 27 անգամ կրկնել է ուղղահայաց դիրքով հենում-ծալում վարժությունը։ Վարժության ընթացքում մարզիկի արմունկները պետք է լինեին 90 աստիճանում, ապա՝ ամբողջությամբ ուղղվեն, ոտքերը՝ ուղիղ կամ խաչաձև պահած։ Նա վարժությունը կատարել է 48,3 վայրկյանում։ Չնայած դրա, ռեկորդը գրանցվել է։ Ռեկորդը սահմանելուց առաջ նա վնասվածք չի ունեցել, և ռեկորդը գրանցվել է։ Նա նվիրել է իր հաղթանակը հայ և եզդի ժողովուրդների ցեղասպանության հիշատակին ու խոստացել տարվա ընթացքում թարմացնել ռեկորդը։

### 2016-2017 թթ

2016-2017 թթ հարցազրույցներից մեկում մարզիկը պատմել է իր՝ 2016թ.-ի ընթացքում 10 նոր ռեկորդ սահմանելու որոշման մասին։ Նա նախատեսում է սահմանել նոր ռեկորդ՝ ձեռքի հետին մասով կատարելով 89 հրում։

2016-ի օգոստոսի 25-ին Մանվելն իր գրանցած ռեկորդը նվիրել է ապրիլյան քառօրյա պատերազմի զոհերին։

2016թ.-ի ապրիլի 2-ից 5-ն ընկած ժամանակահատվածից հետո, երբ ապրիլյան քառօրյա պատերազմում զոհվեցին Հայկ Թորոսյանը, Հրանտ Ղարիբյանը և իր հայրենակից Քյարամ Սլոյանը, Մանվել Մամոյանը, ի պատասխան Ադրբեջանի կողմից իրականացված ռազմական գործողությունների, սահմանեց հերթական ռեկորդը։ Նույն թվականի օգոստոս ամսին Երևանի Ազատության հրապարակում առաջին փորձի ժամանակ Մանվելը չի կարողացել գերազանցել կանադացի Ռոյ Բերգերի սահմանած ռեկորդը՝ 84 հրում-ծալում րոպեում։ Մամոյանին հաջողվում է այն կատարել 83 անգամ։ Համաձայն Գինեսի ռեկորդի սահմանման կանոնների՝ մարզիկն իրավունք ունի կատարել 3 մոտեցում։ Հանգստանալուց հետո Մանվել Մամոյանին հաջողվեց սահմանել այդ ռեկորդը 2-րդ փորձից։ Րոպեում 86 անգամ հրում-ծալում կատարելով՝ մարզիկը գերազանցեց այս ձևում գրանցված նախորդ ռեկորդն ու հաստատում իր տեղը Գինեսի ռեկորդների գրքում։

Նույն թվականին Մանվելը ցանկություն հայտնեց 1 տարում 10 ռեկորդ սահմանել Գինեսի ռեկորդների գրքում, մասնավորապես դրոշ վարժությամբ, որը սահմանել էր մի քանի տարի առաջ, սակայն ընդամենը 20 վայրկյան կատարելով։ Այդ ռեկորդը գրանցվել է միայն «Դյուցազնագրքում»։ Հարցազրույցներից մեկում նա նշել է, որ այլևս նպատակադրված չէ ռեկորդ սահմանել Դյուցազնագրքում, այլ մտածում է դրանք Գինեսի ռեկորդների գրքում սահմանելու մասին։ 2016 թ. նա այդ ձևերում սահմանված աշխարհի ռեկորդից հետ էր մնում 5-6 վայրկյանով, իսկ ռեկորդը կազմում է 1 րոպե 5 վայրկյան և 71 միլիվայրկյան։

### 2017-2018թթ

2017 թվականին Մանվելը 4 ռեկորդ է սահմանել՝ ուղղահայաց դիրքում հենում ծալում վարժություն կատարելով։ 1 րոպեի ընթացքում նա վարժությունը կատարել է 37 անգամ։ Այս ցուցանիշով նա մեկ այլ ռեկորդ է սահմանել՝ 37 անգամն այն կատարելով առանց դադարի։ Երկրորդ ռեկորդի ժամանակ նա երեք րոպեում վարժությունը կատարում է 55 անգամ։

Վերջին և ամենակարևոր ցուցանիշը Մամոյանը սահմանել է՝ 1 ժամում հենում ծալում վարժությունը ցույց տալով 352 անգամ։

Ըստ նրա՝ առավելագույն ռեկորդներ ունեցող մարզիկի անվան դիմաց գրանցած է 73 ռեկորդ։ Նա ցանկանում է գերազանցել այդ ռեկորդը։

2018թ. Մանվելը սահմանել է րոպեում ամենաշատ թռիչքով կքանիստ անելու ռեկորդը՝ րոպեում 67 հատ։

Պատկերասրահ
-----------

* 
* 
*

Ծանոթագրություններ
------------------

1. ↑  «Մանվել Մամոյանը Գինեսի ռեկորդներ է սահմանել (տեսանյութ) - Սպորտային լուրեր». *www.armsport.am*. Արխիվացված է օրիգինալից 2018 թ․ հունիսի 18-ին. Վերցված է 2018 թ․ հունիսի 17-ին.
2. ↑  «About Manvel Mamoyan - Personal fitness trainer from Armenia». *Manvel Mamoyan* (ամերիկյան անգլերեն). Արխիվացված է օրիգինալից 2018 թ․ հունիսի 18-ին. Վերցված է 2018 թ․ հունիսի 18-ին.
3. ↑  Guinness World Records (2016 թ․ մայիսի 4), *Most handstand push ups in one minute - Guinness World Records*, Վերցված է 2018 թ․ հունիսի 18-ին
4. ↑  «ASSIST WORLD RECORDS». *www.assistworldrecords.com*. Վերցված է 2018 թ․ հունիսի 18-ին.
5. ↑  CALIFORNIAN, THE BAKERSFIELD. «Armenian man breaks Guinness World Record for most handstand push ups in one minute». *The Bakersfield Californian* (անգլերեն). Վերցված է 2018 թ․ հունիսի 18-ին.
6. ↑  «Մանվել Մամոյանը գետնին բռունցքների վրա հրում-ծալում վարժությունում սահմանեց Գինեսի նոր ռեկորդ». *Երկիր Մեդիա* (ռուսերեն). Արխիվացված է օրիգինալից 2018 թ․ հունիսի 17-ին. Վերցված է 2018 թ․ հունիսի 18-ին.
7. ↑  «Watch this guy set the world record for knuckle pushups». *Men's Journal* (ամերիկյան անգլերեն). 2016 թ․ օգոստոսի 30. Վերցված է 2018 թ․ հունիսի 18-ին.
8. ↑  «Մանվել Մամոյան. ցանկանում եմ 1 տարում «Գինեսի» 10 ռեկորդ սահմանել». *Armtimes.com*. Վերցված է 2018 թ․ հունիսի 18-ին.
9. ↑  «Video: Armenian achieves record for most handstand push ups in one minute». *Guinness World Records* (բրիտանական անգլերեն). 2018 թ․ ապրիլի 18. Վերցված է 2018 թ․ հունիսի 18-ին.
10. ↑  Guinness World Records (2018 թ․ ապրիլի 19), *Most handstand push ups in one minute (male) - Guinness World Records*, Վերցված է 2018 թ․ հունիսի 18-ին
11. ↑  «WATCH: Armenian fitness buff sets new Guinness World Record for most handstand pushups in one minute». *armenpress.am* (անգլերեն). Վերցված է 2018 թ․ հունիսի 18-ին.
12. ↑  «Fitness buff sets Guinness record for handstand push ups». *UPI* (անգլերեն). Վերցված է 2018 թ․ հունիսի 18-ին.
13. ↑  «WATCH: Armenian fitness buff sets new Guinness World Record for most handstand pushups in one minute». Վերցված է 2018 թ․ հունիսի 18-ին.(չաշխատող հղում)

Գրականություն
-------------

1. *Guinness World Records*. Guinness World Records Limited. 2017. էջ 256. ISBN 978-1910561324.
2. Թովմասյան, Վարդան (2012). *Դյուցազնագիրք*. Հայագիտակ. էջ 160. ISBN 978-9939-823-09-6.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ (ռուս.) · Օդնոկլասնիկի · Օդնոկլասնիկի  · Օդնոկլասնիկի (անգլ.) · Ֆեյսբուք · Sina Weibo · Տելեգրամ (անգլ.) · Տելեգրամ (ռուս.) · Թվիթթեր (անգլ.) |
|  |
| Ֆոտո, վիդեո և աուդիո | Ինստագրամ · ՏիկՏոկ · ՅուԹյուբ (ռուս.) · ՅուԹյուբ (անգլ.) |

 |